Explorăm Împreună • Nessebar • Sozopol • Castelul Ravadinovo
O călătorie de două zile în care descoperim trei locuri spectaculoase de pe litoralul bulgăresc: Nessebar, orașul vechi așezat pe o peninsulă în Marea Neagră, Sozopol, unul dintre cele mai romantice orașe de coastă ale Bulgariei, și Castelul Ravadinovo, un loc desprins parcă dintr-o poveste. Programul zilei 22 August 2026 : Întâlnirea: Sambata dimineata ora 05:45, Piața Victoriei Bucureşti, zona, parcare mare, Plecarea din Bucureşti la ora 06:00 , direcţia Giurgiu – Ruse – Nessebar – Sozopol – Castelul Ravadinovo – București (Piața Victoriei). Nessebar – orașul vechi dintre mare și istorie Prima noastră întâlnire cu litoralul bulgăresc este Nessebar, unul dintre cele mai frumoase și mai bine păstrate orașe istorice de la Marea Neagră. Pășim pe străduțele înguste ale orașului vechi, printre case tradiționale din lemn și piatră, biserici vechi și mici magazine care păstrează atmosfera de altădată. Nessebar este locul în care fiecare colț spune o poveste. Ne plimbăm printre vestigiile orașului antic, admirăm bisericile și ne bucurăm de priveliștile către mare. Vom avea timp să descoperim orașul în ritmul nostru, să facem fotografii și, bineînțeles, să ne bucurăm de atmosfera de vacanță. Sozopol – farmecul unui oraș de coastă După Nessebar, ne îndreptăm spre Sozopol, una dintre cele mai îndrăgite destinații de pe litoralul bulgăresc. Orașul ne întâmpină cu străduțe pietruite, case tradiționale din lemn, mici restaurante, cafenele și priveliști frumoase către Marea Neagră. Aici vom petrece seara și vom avea timp liber pentru a descoperi orașul, pentru o plimbare pe faleză, o cină cu specific local sau pur și simplu pentru a ne bucura de atmosfera relaxată a litoralului. La finalul zilei ne retragem la hotelul nostru din Sozopol, unde ne vom odihni pentru aventura zilei următoare. Programul zilei 23 August 2026 : Castelul Ravadinovo – o lume desprinsă din povești A doua zi pornim spre unul dintre cele mai neobișnuite locuri ale călătoriei noastre: Castelul „Îndrăgostit de vânt” din Ravadinovo. Înconjurat de grădini, lacuri și peisaje spectaculoase, castelul pare desprins dintr-un basm. Vom descoperi aleile și grădinile domeniului, arhitectura neobișnuită a castelului, lacurile, sculpturile și numeroasele colțuri create pentru a transforma vizita într-o experiență memorabilă. Este un loc în care merită să lăsăm aparatul foto să lucreze, pentru că aproape fiecare colț poate deveni o amintire frumoasă. După vizitarea castelului, ne luăm rămas-bun de la litoralul bulgăresc și pornim spre București. Două zile, trei locuri, multe amintiri. De la străduțele istorice din Nessebar, la serile de vară din Sozopol și până la grădinile de poveste ale Castelului Ravadinovo, această călătorie ne oferă două zile în care descoperim litoralul bulgăresc într-un ritm plăcut. Nu alergăm doar după obiective. Ne bucurăm de drum, de mare, de oameni și de acele momente simple care, după întoarcerea acasă, devin cele mai frumoase amintiri. DETALII IMPORTANTE * Evenimentul se organizează cu minimum 30 participanți * În cazul în care nu puteţi participa, suma NU se returnează * Locurile în autocar se ocupa aleatoriu, indiferent de data comenzii şi se păstrează până la finalul evenimentului * Evenimentul se organizează indiferent de condiţiile meteo, cât timp nu este pusă în pericol siguranţa participanţilor * În cazul în care desfăşurarea evenimentului se va anula, participanții vor fi anunțați cu minim 3 zile înainte, iar suma plătită se va returna în max 2 zile. ATENŢIE! Nu se va returna suma în cazul neprezentării la data, oră și în locația stabilită : 26 Septembrie 2026 , ora 05:45, Piața Victoriei Bucureşti, zona, parcare mare. În preţ sunt incluse: * Transportul cu microbuz / autocar clasificat * Ghid insotitor pe tot parcursul evenimentului * Taxe de drum si taxe parcari Preţul evenimentului Nu include : * Castelul Ravadinovo – 30 Euro (aproximativ 150 lei/pers ) * Cheltuieli personale Tarifele la obiective se pot modifica fara stirea noastra. Înscrierea la eveniment Explorăm Împreună • Nessebar • Sozopol • Castelul Ravadinovo se face pana pe 15 August 2026, prin achitarea taxei de participare, în limita locurilor disponibile. Rezerva acum ! – Coșul meu – Exploram Impreuna Explorăm Împreună – pentru că fiecare călătorie are povestea ei.